Megkezdõdött Harvey Weinstein pere New Yorkban
Nagy köz- és médiaérdeklõdés közepette megkezdõdött szerdán New Yorkban az öt szexuális bûncselekménnyel, köztük nemi erõszakkal vádolt Harvey Weinstein bukott hollywoodi filmmogul bírósági tárgyalása.
Az ügyészek szexuális ragadózóként írták le Weinsteint, aki visszaélve hatalmával nõket becstelenített meg.

 

Az itt ülõ férfi nem csupán Hollywood egyik titánja volt, hanem egy erõszaktevõ  

- hangoztatta Meghan Hast ügyész.

A 67 éves Harvey Weinstein ártatlanságát hangoztatja, tagadja, hogy szexuálisan zaklatott mintegy 80 nõt az elmúlt évtizedekben, és azt is, hogy 2006-ban és 2013-ban helytelen szexuális közeledést tanúsított volna két nõhöz. Minden esetrõl azt állítja, hogy a szexuális közeledés és az aktusok kölcsönös beleegyezésen alapultak. Ha a 12 tagú esküdtszék bûnösnek találja, akár életfogytig tartó börtönbüntetésre ítélhetik.
A manhattani bíróságon zajló tárgyalás vízválasztó a Me Too mozgalom számára, amely nyilvánosságra hozta a szórakoztatóiparban, az üzleti életben, a médiában, a politikai életben vagy más területen befolyásos, szexuális zaklatást elkövetõ több száz ember ügyét.
James Burke bíró azonban a múlt héten az esküdtszék tagjainak kiválasztásakor arra hívta fel a figyelmet, hogy a tárgyalás nem a mozgalomról való népszavazás, az esküdteknek a Weinstein-ügyrõl a bizonyítékok alapján kell dönteniük. 

A tárgyaláson várhatóan vallomást fognak tenni a Weinsteint vádló nõk, köztük Annabella Sciorra színésznõ, akit a vádirat szerint az 1990-es években erõszakolt meg a producer. Bár ez a bûncselekmény elévült, a színésznõt tanúként hallgatják ki, hogy segítségével felrajzolják Weinsteinnek mint szexuális ragadozónak a magatartását, aki felhasználta hatalmát arra, hogy a nõk kegyeibe férkõzzön filmszerepeket, karrierjük elõmozdítását ígérve, majd szexuálisan megtámadta vagy megerõszakolta õket.

 

Mindannyian le fogják írni félelmüket, szégyenérzetüket és megaláztatásukat - azt a küzdelmet, amelyen keresztülmentek, hogy traumájukat leküzdjék és a világnak egy bátor arcot mutassanak -  

mondta Hast, majd részletezte a vádakat.

Weinstein ügyvédjei minap tartott sajtóértekezletükön elmondták, hogy a védelem támadó stratégiát fog folytatni, bemutatva azt a Weinsteinhez intézett több tucat szerelmes e-mailt, amelyek szerintük azt mutatják, hogy a vádlott és néhány vádlója között kölcsönös beleegyezésen alapuló kapcsolat volt.
A tárgyalás több mint egy hónapig tart. A vádlott elítéléséhez az esküdtek egyhangú döntésére lesz szükség.
Weinstein ellen január elején vádat emeltek Los Angelesben is egy nõ ellen elkövetett nemi erõszak és egy másik ellen elkövetett szexuális támadás miatt.
metoo Harvey Weinstein